# Projektas

# Tikrasis Rokiškio herbas.

# **ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL KAI KURIŲ ROKIŠKIO RAJONO SAVIVALDYBĖS TARYBOS SPRENDIMŲ PRIPAŽINIMO NETEKUSIAIS GALIOS**

2023 m. liepos 27 d. Nr. TS-

Rokiškis

Vadovaudamasi Lietuvos Respublikos valstybei ir savivaldybėms priklausančių akcijų privatizavimo įstatymo 6 straipsnio 2 dalimi Rokiškio rajono savivaldybės taryba nusprendžia:

1. Pripažinti netekusiais galios:

1.1. Rokiškio rajono savivaldybės tarybos 2003 m. balandžio 25 d. sprendimą Nr. 20 „Dėl Rokiškio rajono savivaldybės tarybos 2003 m. vasario 7 d. sprendimo Nr.197 „Dėl naujos Rokiškio rajono savivaldybės turto privatizavimo komisijos sudarymo“ dalinio pakeitimo“;

1.2. Rokiškio rajono savivaldybės tarybos 2004 m. rugpjūčio 6 d. sprendimą Nr. 153 „Dėl Rokiškio rajono savivaldybės tarybos 2003 m. vasario 7 d. sprendimo Nr. 197 „Dėl naujos Rokiškio rajono savivaldybės turto privatizavimo komisijos sudarymo” dalinio pakeitimo“;

1.3. Rokiškio rajono savivaldybės tarybos 2011 m. gegužės 6 d. sprendimą Nr. TS-7.99 „Dėl Rokiškio rajono savivaldybės turto privatizavimo komisijos sudarymo“ su visais jo pakeitimais ir papildymais.

Savivaldybės meras Ramūnas Godeliauskas

Akvilė Kisielienė

**SPRENDIMO PROJEKTO**

**„DĖL KAI KURIŲ ROKIŠKIO RAJONO SAVIVALDYBĖS TARYBOS SPRENDIMŲ PRIPAŽINIMO NETEKUSIAIS GALIOS“**

**AIŠKINAMASIS RAŠTAS**

2023 m. liepos 27 d.

Projekto rengėjas – Turto valdymo ir ūkio skyriaus vyriausioji specialistė Akvilė Kisielienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Pripažinti netekusiais galios praradusius aktualumą teisės aktus. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos valstybės ir savivaldybių turto privatizavimo įstatymo (toliau – Įstatymas) 6 straipsnio 2 dalis, galiojusi iki 2014 m. rugsėjo 30 d. numatė, kad „savivaldybių turto privatizavimo komisijos narių skaičių ir jų personalinę sudėtį nustato savivaldybės taryba. Savivaldybių turto privatizavimo komisijos savivaldybės lygiu atlieka tas pačias funkcijas kaip ir Privatizavimo komisija“. Privatizavimo komisija – privatizavimo priežiūrai ir kitiems įstatymų nustatytiems tikslams įsteigta valstybės institucija, veikianti pagal įstatymus ir Vyriausybės patvirtintus nuostatus.Nuo 2014 m. spalio 1 d. pasikeitė Įstatymo pavadinimas „Lietuvos Respublikos valstybei ir savivaldybėms priklausančių akcijų privatizavimo įstatymas“ ir teisinis reglamentavimas. Šio įstatymo 6 straipsnio 2 dalis numato, kad *„Savivaldybės privatizavimo komisija sudaroma 4 metų kadencijai iš ne mažiau kaip 7 narių, iš kurių ne mažiau kaip 2 narius teikia ir atšaukia savivaldybės tarybos opozicinės frakcijos, jeigu tokios yra. Tas pats asmuo savivaldybės privatizavimo komisijos nariu gali būti skiriamas ne daugiau kaip dviem kadencijoms iš eilės. Savivaldybės privatizavimo komisija savivaldybės lygiu atlieka tas pačias funkcijas, kaip ir Privatizavimo komisija. Jeigu savivaldybės taryba savivaldybės privatizavimo komisijos nesudaro, jos funkcijas atlieka Privatizavimo komisija*.Atsižvelgiant į nustatytą teisinį reglamentavimą, pripažįstami netekusiais galios, tarybos sprendimai neatitinkantys šiuo metu nustatyto teisinio reglamentavimo. |
| 3. | Laukiami rezultatai | Pripažinti netekusiais galios neaktualūs, nebetaikytini Rokiškio rajono savivaldybės tarybos 2003-2013 m. sprendimai.  |
| 4.  | Lėšų poreikis ir šaltiniai | Papildomų lėšų nereikės. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatyme 8 straipsnio 1 dalyje numatytais veiksniais, todėl teisės aktas nevertintinas antikorupciniu pobūdžiu.  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nėra. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |